b'\n_START_ARTICLE_\nLjudje na prelomnici\n_START_SECTION_\nZgodba\n_START_PARAGRAPH_\nRoman se dogaja v \xc4\x8dasu 2. svetovne vojne na podro\xc4\x8dju Dolenjske, Notranjske in Primorske. Opisuje \xc5\xbeivljenje partizanov in njihovih dru\xc5\xbein, ki so ostale doma. Med seboj so si razli\xc4\x8dni, vendar vsi stremijo k istemu cilju. Zgodbe se med seboj prepletajo. Ljubezenska zgodba med partizanko Malko in partizanom Ivanom, ki pa se razideta, saj je Malki pomembnej\xc5\xa1i boj in revolucija in meni, da za ljubezen v vojnem \xc4\x8dasu ni mesta. Prikazani so boji, premestitve partizanov, trpljenje, dvigi in padci narodne zavesti, la\xc5\xbei o koncu vojne. Gorijo domovi, doma\xc4\x8de ljudi odpeljejo v internacijo ali pobijejo. Razmere so te\xc5\xbeke, partizanom primanjkuje hrane, vse ve\xc4\x8d borcev pade, pri\xc4\x8dnejo se prepirati. V zgodbah so nazorno prikazani odnosi med cerkvijo, partizani in Italijani ter belogardisti. Doma\xc4\x8dini, ki so bili na strani Italijanov, so se organizirali v va\xc5\xa1ke stra\xc5\xbee. Na koncu romana partizani uspe\xc5\xa1no premagajo tako italijanske vojake kot tudi pripadnike va\xc5\xa1kih stra\xc5\xbe.\n_START_SECTION_\nKritike, literarna zgodovina\n_START_PARAGRAPH_\n\xe2\x80\xb3Z zdravo presojo o moralni vrednosti tak\xc5\xa1nih in druga\xc4\x8dnih pojavov je Hace tudi v tej knjigi razodel predvsem svojo nezamegljeno, preprosto, toda resni\xc4\x8dno po\xc5\xa1teno in modro \xc4\x8dlove\xc4\x8dnost. Zaradi teh lastnosti lahko njegovi Ljudje na prelomnici, pa \xc4\x8deprav niso zahtevna literatura, veljajo kot dobra sodobna ljudska povest.\xe2\x80\xb3 (Mitja Mejak 1966: 70)'